屏山站
屏山站，是福州地鐵1號線其蜀萆臺中站其車站，伊敆福建省福州市鼓樓區錢塘巷、冶山路共鼓屏路其下底。屏山站敆2017年1月6號開始使。

站名來源 
因為只塊有蜀萆山，様式野像屏風，故此號𡅏屏山。

車站結構

站廳 

屏山站其站廳是特色車站。車站裡勢其廁所共考古展示廳敆D出入口。屏山站站廳其付費區裡勢有蜀面浮雕藝術牆，號《屏山古韻》。伊長14米，寬2.85米，是使青石做其。藝術牆展現了屏山站邊兜其華林寺、鎮海樓、歐冶池等文化景點。

站臺 

屏山站有兩萆站臺，都是乞1號線使其。站臺是島式站臺其設計。其中，1號站臺是去象峰，2號站臺是去三江口使其。

出入口 

屏山站有四萆出入口，但是目前固有兩萆出入口固無開始使，所以現在有兩萆出入口敆使。以前敆做地鐵其辰侯挖出雅価其文物，所以出入口做其雅特色。伊其無障礙電梯共廁所都敆D出入口。其中，B出入口其邊兜有公交車站「屏山站」，D出入口其邊兜有公交車站「衛生廳站」。

福州地鐵車站